এদিকে মদুনাঘাটে আরও একটি বড় প্রকল্প বাস্তবায়নের উদ্যোগ নিয়েছে চট্টগ্রাম ওয়াসা। প্রকল্পটি চালু হলে নগরীতে ৯ কোটি লিটার পানি সরবরাহ বাড়বে। ভান্ডার-জুড়ি প্রকল্প নামে কর্ণফুলী নদীর দক্ষিণ পাড়ে আরও একটি পানি শোধনাগার নির্মাণের পরিকল্পনা রয়েছে ওয়াসার। এ শোধনাগার থেকে পাওয়া পানি নগরীর দূরবর্তী বোয়ালখালী, আনোয়ারা এলাকায় গড়ে উঠা বিশেষ অর্থনৈতিক অঞ্চলে সরবরাহ করা হবে। এসব প্রকল্প বাস্তবায়ন হলে ২০২১ সালের মধ্যে চট্টগ্রাম মহানগরীতে পানি সংকট পুরোপুরি কেটে যাবে বলে প্রত্যাশা ওয়াসা কর্মকর্তাদের।